பெனிட்டா ராய்

இராஜமாதா பெனிட்டா ராய் (Benita Roy, பிறப்பு: ஆகஸ்ட் 18,1907, இறப்பு தேதி தெரியவில்லை) ஓர் வங்காளதேச பிரபுத்துவக் குடும்பத்தில் பிறவரும், இலக்கியவாதியும், இராஜதந்திரியும் மற்றும் அமைச்சரும் ஆவார். சிட்டகொங் மலைப் பகுதிகளில் உள்ள சக்மா வட்டத்தின் நாற்பத்தொன்பதாவது இராணியாக இருந்தார். திரிதேவ் ராய் மற்றும் தேபாஷிஷ் ராய் ஆகியோரின் ஆட்சியின் போது பெனிட்டா ராய் இராஜமாதாவாக பணியாற்றினார். 1972 ஆம் ஆண்டில் ஐக்கிய நாடுகள் அவைக்கு வங்காளதேசத்தின் முதல் தூதுக்குழுவில் உறுப்பினராகவும், 1975 முதல் 1978 வரை வங்காளதேச அரசாங்கத்தில் அமைச்சராகவும் இருந்தார்.

 குடும்பமும் கலைகளும் 
பெனிட்டா சென், 1907 ஆம் ஆண்டு ஆகஸ்ட் 18 ஆம் தேதி இங்கிலாந்தின் சர்ரே சட்ட மாணவர் சரல் சந்திர செனுக்கு பிறந்தார். இவரின் தந்தைவழி தாத்தா கேசப் சந்திர சென் ஒரு வங்காள இந்து சீர்திருத்தவாதியும் பிரம்ம சமாஜத் தலைவரும் ஆவார். இவரது சித்தி நைனா தேவி பாரம்பரிய இந்துத்தானி இசைப் பாடகி ஆவார். பெனிட்டா தனது 18 வயது வரை கொல்கத்தாவிலுள்ள பெதுன் கல்லூரியில் பயின்றார். இராஜா நளினக்சா ராய் என்பவரை மணந்து சக்மா வட்டத்தின் நாற்பத்தொன்பதாவது இராணியானார். இவரின் கணவர் 1951 இல்  இறந்தார்.

இவர்களது திரிதேவ் ராய் சுல்பிக்கார் அலி பூட்டோ அமைச்சரவையில் சிறுபான்மை விவகாரத் துறையின் அமைச்சராக இருந்தார். இன்றைய வங்காளதேசத்தின் சிட்டகொங் மலைப்பிரதேசத்தில் சக்மா பழங்குடியினரின் 50 வது  மன்னராகவும் இருந்தார். 1953 மே 2 முதல் வங்காளதேச விடுதலைப் போரைத் தொடர்ந்து 1971 ல் பதவி விலகும் வரை இவர் மன்னர் பதவியில் இருந்தார்.Hindus Contribution Towards Making Of Pakistan Retrieved 28 January 2011  1971 இல் வங்காளதேசம் சுதந்திரம் அடைந்தபோது இவர் பாக்கித்தானியராக இருக்க விரும்பி பாக்கித்தான் சென்றார்.

பெனிட்டா, இரவீந்திரநாத் தாகூரின் நெருங்கிய கூட்டாளியாக இருந்தார். அவரது ஆதரவின் கீழ் சிட்டகொங் மலைப்பகுதிகளில் முதல் இலக்கிய இதழைத் தொடங்கினார். கரிகா என்று பெயரிடப்பட்ட இது, சக்மா மொழி கவிதைகளைக் கொண்ட முதல் வெளியீடாகும்.

 விடுதலைப் போரும் அரசும் 
1971இல் வங்காளதேச விடுதலைப் போரின்போது பெனிட்டா ராய் இரங்கமதி அரண்மனையை பொதுமக்களுக்கான தங்குமிடமாக திறந்து வைத்தார்.

1972 ஆம் ஆண்டில், சேக் முஜிபுர் ரகுமான் ஐக்கிய நாடுகள் அவைக்கு வங்காளதேசத்தின் முதல் தூதுக்குழுவில் உறுப்பினராக இவரை நியமித்தார். அந்த நேரத்தில் பாக்கித்தான் அரசாங்கம் விடுதலைப் போரில் பாக்கித்தானை நிறுவுவதற்கு ஆதரவாக இருந்த இவரின் மகன் திரிதேவ் ராய் தலைமையில் ஒரு எதிர்க் குழுவை அனுப்பியது.

1970 களின் நடுப்பகுதியில் அரசியல் மற்றும் அரசியலமைப்பு நெருக்கடிகளின் போது, பெனிட்டா ராய் வங்காளதேச அரசாங்கத்தில் நில நிர்வாகம் மற்றும் நில சீர்திருத்த அமைச்சராகவும் (டிசம்பர் 1975-ஜனவரி 1976), நிவாரணம் மற்றும் மறுவாழ்வு அமைச்சராகவும் (பிப்ரவரி 1976-ஜூன் 1978) பணியாற்றினார்.

 மேற்கோள்கள் 

பகுப்பு:இறந்த ஆண்டு குறிப்பிடப்படவில்லை
பகுப்பு:1907 பிறப்புகள்